./data/phi0474/phi056/phi0474.phi056.perseus-lat1.xml
M. Tullius Cicero
tu modo ineptias istas et desideria urbis et urbanitatis depone et, quo consilio profectus es, id adsiduitate et virtute consequere   hoc tibi tam ignoscemus nos amici, quam ignoverunt Medeae,quaé Corinthum arcem áltam habebant mátronae opulentae, óptimates,quibus illa manibus gypsatissimis persuasit ne sibi vitio illae verterent, quod abesset a patria; namMúlti suam rem béne gessere et públicam patriá procul;Múlti, qui domi aétatem agerent, própterea sunt ímprobati quo in numero tu certe fuisses, nisi te extrusissemus